*Fritt Folk kan også vise til en arbeideravis i Sogn og Fjordane, se Fritt Folk (Høyanger)*

***Fritt Folk*** var en avis som ble utgitt i Oslo fra 1936 til andre verdenskrig sluttet våren 1945. Avisa var hovedorgan («riksorgan») for Nasjonal Samling (NS), Quislings nasjonalsosialistiske fascistparti før og under krigen.

Historie
--------

Vidkun Quisling, «fører» i NS, taler foran en reklameplakat for partiorganet *Fritt Folk*, landets «billigste» og «beste» avis, under et bedriftsmøte i februar 1941.
Oppslag i partiavisa *Fritt Folk* 10. september 1941 om rikskommissar Terbovens og SS-sjefen Rediess' unntakstilstand i Oslo, Aker, Asker og Bærum etter den «marxistiske» melkestreiken i byen. Foto: Fra utstilling i Norges Hjemmefrontmuseum 
*Fritt Folk* ble utgitt i perioden fra 26. mars 1936 til 7. mai 1945. Avisa erstattet *Nasjonal Samling* som utkom mellom 1934 og 1936. *Fritt Folk* ble utgitt som dagsavis fram til oktober 1936, deretter som ukeavis fram til 1. april 1940 da den på ny ble dagsavis. 

11. april 1940 krevde NS' riksøkonomisjef John Thronsen at Nasjonal Samlings partiavis skulle trykkes av *Aftenpostens* trykkeri. Samtidig kom det pålegg om at avisa skulle ligge som vedlegg i samtlige Oslo-aviser.

I august 1940 ble *Arbeiderbladets* lokaler og trykkeri på Youngstorget i Oslo beslaglagt og stilt til *Fritt Folks* disposisjon. *Fritt Folk* ble aldri særlig utbredt ut over NS' egen medlemsmasse og inneholdt stort sett propaganda for okkupasjonsmakten og NS, om krigens forløp, politiske nyordninger og annet, men kunne også være kritisk til NS' virksomhet, særlig mot slutten av andre verdenskrig. *Fritt Folk* var som alle andre aviser som fikk lov til å komme ut, underlagt Presseabteilungs sensurbestemmelser. Etter krigen ble det dokumentert at opplaget sjelden passerte 20 000 eksemplarer, selv om det påstås å ha vært opp mot 100 000 inkludert gratis-distribusjon.

Andre NS-publikasjoner ble i perioder lagt ved som tillegg, deriblant *Hirdmannen* og *Norsk Arbeidsliv*.

Redaktører
----------

* Herlof Harstad 1936
* Arnt Rishovd 1937–1944
* Odd Melsom 1944–1945

Fra høsten 1937 og ut året 1939 redigerte i praksis Halldis Neegaard Østbye partiavisa. Hun var propagandasjef i NS og innbitt jødehater.

* Ingeniørstudent ved NTH  leser Fritt Folk i 1940.  Foto: Trondheim byarkivIngeniørstudent ved NTH  leser *Fritt Folk* i 1940.  Foto: Trondheim byarkiv

Referanser
----------

1. 1 2  Artikkelen «Fritt Folk» i *Store norske leksikon*
2. ↑  Idar Flo (2010). Hans Fredrik Dahl, red. *Norsk presses historie 1660-2010*. 4. Universitetsforlaget. s. 134. ISBN 978-82-15-01604-7.
3. ↑  *Den norske nasjonalsosialismen : Nasjonal Samling 1933-1945 i tekst og bilder* side 73

Eksterne lenker
---------------

* (en) Fritt Folk (Nasjonal Samling) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |

Portal: Litteratur

| * v
* d
* r
Nasjonal Samling |
| --- |
| Ledelse | 
* Fører Vidkun Quisling
	+ Første regjering
	+ Annen regjering

 | SolkorsetSolkorset |
| Organisasjon | 
* Ungdomsfylking
* Arbeidstjeneste
* Faggruppeorganisasjon
* Kamporganisasjon
* Kvinneorganisasjon
* Hjelpeorganisasjon
* Statistisk kontor
* Kristen Samling
* Førergarden
* Fylkesfører
* Hirden
	+ Guttehirden
	+ Rikshirden
	+ Småhirden
	+ Hirdmarinen
	+ Jentehirden
	+ Kvinnehirden
	+ Unghirden
	+ Hirdvaktbataljonen
	+ Sveit

 |
| Historie | 
* Quislings radiotale
* Statsakten
* Landssvikoppgjøret

 |
| Politikk og ideologi | 
* Arbeidets lov
* Austrveg
* 'Åndelig jøde'
* Kommunalforordningen
* Rettskrivning

 |
| Presse | 
* *Folk og Land*
* *Fritt Folk*
* Blix forlag
* Kamban forlag
* *Hirdmannen*

 |
| Relaterte organer | 
* Norges SS
* Norges Lærersamband
* Norges Bondesamband
* SS-Vaktbataljon
* Norsk-Tysk Selskap
* Fedrelandslaget
* Det nasjonalsosialistiske tyske arbeiderparti
* Administrasjonsrådet
* Rikskommissariatet
	+ statsråder

 |
| Symboler og utmerkelser | 
* Frontkjempermerke
* Medalje for redningsdåd
* NS-monumentet
* Solkorset

 |
| Annet | 
* Frontkjemper
* *I solkorsets tegn*
* NS-barn

 |
| 
* Kategori:Nasjonal Samling
* Portal:Andre verdenskrig

 |